FÉLELMEINK LEKÜZDÉSE

FELDOLGOZÁS

1. Beszélgetés
* Te mitől félsz?

Felteszem ezt a kérdést, és arra biztatom a gyerekeket, hogy bátram válaszoljanak, nem baj az, ha valaki fél valamitől. Ez természetes emberi vonás.

1. A MUMUS – BEMUTATÁS
2. Rajz:

Miután minden gyerek válaszolt a kérdésre – 1-2 mondatban, megkérem, rajzolják le azt a valamit, amitől félnek úgy, ahogy ők elképzelik.

1. Dobjuk el a félelmeinket!

Miután lerajzolták, megkérem, gyúrják össze, és dobják a kukába – ezzel jelképesen megszabadultunk ettől a félelmünktől.

1. Feladat:

Olvassátok el a Vámpírok című verset, majd végezzétek el a feladatot: Írásos-képes leírást arról, hogy mi segít téged, ha valamiért nem tudsz elaludni.

[Somfai Anna](http://szitakoto.com/author/somfaianna/) [VÁMPÍROK](http://szitakoto.com/somfai-anna-vampirok/)

Mióta már nagy vagyok, egyedül alszom el.
Este Anya jóéjtpuszit ad,
és halkan becsukja a szobám ajtaját.
Egészen kicsire gömbölyödök
a takaró alatt, és próbálok
nem gondolni a vámpírokra,
akik kinn a sötétben csak arra várnak,
hogy ha felkelnék, elvigyenek,
és reggelre én is zombi legyek.
Szorosan átölelem a babámat,
nemcsak játszásiból, hanem

igazán, mert a meleg fészekben
az én babám nőni kezd,
először csak akkorára, mint én,
aztán túlnő engem is, úgyhogy fekve
már nem is fér el mellettem,
ezért az ágyam szélére ül.
És amikor éppen olyan nagy lesz,
mint Anya, a fülembe súgja,
hogy becsukhatom a szemem,
elijesztette a vámpírokat.

 *Veled is előfordul, hogy szörnyeket képzelsz a sötét szobába vagy a falon túlra, akik csak arra várnak, hogy lehunyd a szemedet? Mi segít ilyenkor az elalvásban? Készíts képes-szöveges leírást.*